CELEX: 32005R2117
Language: lv
Date: 2005-12-21 00:00:00
Title: Padomes Regula (EK) Nr. 2117/2005 ( 2005. gada 21. decembris ), ar ko groza Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis

23.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 340/17
            
         
      PADOMES REGULA (EK) Nr. 2117/2005
   (2005. gada 21. decembris),
   ar ko groza Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Ar Regulu (EK) Nr. 384/96 (1) Padome pieņēma kopīgus noteikumus aizsardzībai pret importu par dempinga cenām no valstīm, kas nav Eiropas Kopienas dalībvalstis.
            
         
               (2)
            
            
               Ņemot vērā Ukrainas ievērojamos panākumus tirgus ekonomikas nosacījumu veidošanā, kā atzīts Ukrainas un Eiropas Savienības 2005. gada 1. decembra augstākā līmeņa sanāksmes secinājumos, ir lietderīgi ļaut, lai Ukrainas eksportētājiem un ražotājiem normālo vērtību nosaka saskaņā ar Regulas (EK) Nr. 384/96 2. panta 1. līdz 6. punkta noteikumiem,
            
         IR PIEŅĒMUSI ŠO REGULU.
   1. pants
   Regulas (EK) Nr. 384/96 2. panta 7. punkta b) apakšpunkta pirmajā teikumā svītro vārdu “Ukraina”.
   2. pants
   Šo regulu piemēro visās izmeklēšanās, kuras pēc šīs regulas spēkā stāšanās dienas uzsāktas saskaņā ar Regulu (EK) Nr. 384/96, vai nu pamatojoties uz tādu pieteikumu par izmeklēšanas uzsākšanu, kas iesniegts pēc minētās dienas, vai pēc Komisijas iniciatīvas.
   3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 21. decembrī
      
         
            Padomes vārdā —
         
         
            priekšsēdētājs
         
         B. BRADSHAW
         
      
   
   
      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.).